OzLabs/hebrew-wiki-articles huggingface dataset:
Just Between You and Me

Just Between You and Me (בעברית: רק בינינו) הוא אלבומה השני של הזמרת דולי פרטון ואלבומו ה-12 של הזמר פורטר ווגונר.<ref></ref> הוא הופץ ב-15 בינואר 1968 על ידי RCA ויקטור והופק על ידי בוב פרגוסון. האלבום הגיע למקום השישי במצעד תקליטי הקאנטרי.<ref></ref>

מתוך האלבום יצא הסינגל
"The Last Thing on My Mind" אשר הגיע למקום השביעי במצעד שירי הקאנטרי האמריקאי.

== הקלטה ==
האלבום הוקלט באולפני B של חברת RCA בנאשוויל, טנסי בין התאריכים 10–12 באוקטובר 1967.

== הצלחה מסחרית ==
האלבום תחילה לא זכה להצלחה כאשר הגיע למקום ה-32 במצעד תקליטי הקאנטרי האמריקאי אך קצת פחות מחודשיים לאחר מכן הוא הצליח להגיע למקום השישי ושהה במצעד סך הכל 27 שבועות.

== רשימת רצועות ==

== מיקומי שיא ==

==קישורים חיצוניים==

==הערות שוליים==

קטגוריה:אלבומי בכורה מ-1968
קטגוריה:אלבומי דולי פרטון
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת RCA רקורדס
אדר גנדלסמן

אדר גנדלסמן (נולדה ב-5 בדצמבר 1997) היא דוגמנית ישראלית, אשר הייתה נערת ישראל ב-2017 והתמודדה בתחרות מיס תבל 2017 .

==ביוגרפיה==
גנדלסמן נולדה באשקלון למשפחה יהודית אשכנזית שעלתה מברזיל.

לאחר שנבחרה כסגניתה של מלכת היופי רותם רבי ב-2017, היא ייצגה את ישראל בתחרות מיס תבל 2017 שנערכה בלאס וגאס. גנדלסמן הייתה אחת מ-90 מתמודדות בשלב הראשון, אך לא העפילה לתחרות הגמר, בה השתתפו 16 מתחרות.

במהלך תחרות מיס תבל, גנדלסמן הצטלמה עם מלכת היופי של עיראק, סארה עידאן, והדבר עורר זעם בקרב עיראקים רבים, עד כדי כך שעידאן נאלצה לברוח עם משפחתה מעיראק בדצמבר 2017.

==קישורים חיצוניים==

* ג'ני פרנקל שלום, [https://www.kan-ashkelon.co.il/magazine/30494 אדר גנדלסמן: "אף פעם לא ייחסתי חשיבות למראה שלי"], באתר "כאן דרום", 29 בינואר 2019

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:משתתפות בתחרות מיס תבל 2017
קטגוריה:משתתפות בתחרות מלכת היופי (ישראל)
קטגוריה:בוגרי תיכון אורט רונסון (אשקלון)
קטגוריה:אשקלון: אישים
קטגוריה:ישראליות שנולדו ב-1997
קטגוריה:ישראלים שנולדו ב-1997
יוליוס יצחק רוזנבוש

יוליוס יצחק רוזנבוש (22 באוגוסט 1886 – 18 בפברואר 1960) היה גינקולוג ומיילד, שייסד והקים את בית חולים חדרה בניהול משותף עם ד"ר צבי הרמן הופשטיין (1942–1936).

"בית חולים חדרה" היה בית החולים הראשון שהוקם באזור חדרה. "בית חולים חדרה" היה בית החולים היחיד שהעניק שירותי אשפוז ורפואה לאזור השומרון, לתושבי חדרה, עמק חפר, זכרון יעקב, פרדס חנה וכרכור.

שירת אוכלוסייה של כ-15,000 תושבים. בית החולים חדרה בגלגוליו השונים פעל עד שנת 1962.

==ביוגרפיה==
רוזנבוש נולד בעיירה בורקן בהסן שבגרמניה, הבן השני למשפחה בת שישה ילדים. אביו, מאיר רוזנבוש היה קצב, סוחר בהמות וחקלאי.

רוזנבוש למד בבית הספר "זמסון" בעיר וולפנביטל. שנתיים לפני הבגרות הושעה מבית הספר, התקבל לגימנסיה בעיר מרבורג עבר את בחינות הבגרות בהצטיינות והחליט ללמוד רפואה.

רוזנבוש למד רפואה בפרייבורג, מינכן, במרבורג וסיים בברלין.

היה חבר במספר אגודות ציוניות: עבריה, חשמונאים, יורדניה ו-K.Z.V (ארגון סטודנטים ציוניים). את לימודיו הוא סיים בברלין.

את הסטאז' וההתמחות עשה בית החולים היהודי בברלין ובשאריטה (ברלין).

עבד כשנה באזור מכרות בשלזיה העילית, טיפל בחולי ריאות.

בשנת 1914 התגייס רוזנבוש לצבא הגרמני. בתקופת מלחמת העולם הראשונה שרת שלוש שנים בחזית בלגיה כרופא צבאי.

בשנת 1917 נשלח רוזנבוש לרומניה כמנהל בית חולים למחלות-מדבקות.

בשנת 1920 התחתן עם הילדה (לבית כהן), פיזיותרפיסטית ובעלת מכון להתעמלות אורתופדית. לזוג נולדו 3 בנות.

רוזנבוש השתקע בעיירה נאוגארד (היום בפולין), ועבד כרופא נשים ומיילד מספר שנים.

בפסח 1931 בני הזוג רוזנבוש הצטרפו לטיול מאורגן ל"ארץ ישראל". כל 30 חברי הקבוצה היו אקדמאים ציונים ותיקים וחברים משכבר הימים. במעמד זה נפגש עם חברו ד"ר זאב ברין וקנה פרדס ומגרש בחדרה.

===בארץ ישראל===

ב-26 בנובמבר 1933 עלו בני המשפחה לארץ ישראל, הגיעו לחיפה. השתקעו בחדרה. כעבור חצי שנה קיבל רוזנבוש רישיון לעבוד כרופא בארץ. המרפאה שפתח שירתה את האיכרים, הפועלים וגם את ערביי הסביבה.

בשנת 1934 שכר את השטח שעליו תכנן להקים את "בית החולים חדרה", דאג לבניית בית החולים, רכש ציוד וריהוט ב-3,500 לירה ארץ-ישראלית, שותפו הופשטיין רכש 20 מיטות וציוד לשני חדרי ניתוח ולמכון רנטגן חדש.

בין השנים 1936–1942 ניהל את "בית חולים חדרה" ביחד עם הד"ר צבי הרמן הופשטיין.

בשנת 1941 סבל מהתנקבות כיס המרה, נותח בתל אביב על ידי מכס מרכוס, אושפז במשך כחצי שנה עקב סיבוכים, ואז בית החולים הוצא לצבא הבריטי לאחר שהופשטיין לא יכול היה להחזיק את בית החולים לבדו.

בהמשך, רוזנבוש עבד כרופא פרטי והיה מעורב בענייני הציבור.

בשנת 1956 חלה בסרטן הריאה, נפטר בכ' בשבט, 18 בפברואר 1960 ונקבר בבית העלמין הישן בחדרה<ref></ref>.

===פעילות ציבורית ומנהלתית===
שנים רבות רוזנבוש היה יושב ראש סניף חדרה בהסתדרות הרפואית בישראל.

היה בין מקימי "חוג עולי גרמניה" בחדרה.

בתוקף תפקידו היה חבר ב"ההגנה" ומגן דוד אדום.

היה הנשיא הראשון של "בני ברית" בחדרה.

היה מיוזמי הקמת בית הכנסת "זיכרון הקדושים" בחדרה.

היה חבר בחברה "ארץ ישראל ועתיקותיה" כמה שנים היה "נאמן" החברה.

==הערות שוליים==

קטגוריה:אנשי העלייה החמישית
קטגוריה:גינקולוגים ישראלים
קטגוריה:חדרה: אישים
קטגוריה:יהודים בצבא הגרמני במלחמת העולם הראשונה
קטגוריה:פעילי ההסתדרות הרפואית בישראל
קטגוריה:רופאים יהודים גרמנים
קטגוריה:ישראלים שנולדו ב-1886
קטגוריה:ישראלים שנפטרו ב-1960
ברנרדו רדין

ברנרדו רדין ולוורדה (בספרדית: Bernardo Redín Valverde; נולד ב-26 בפברואר 1963) הוא כדורגלן עבר קולומביאני, ששיחק בעמדת הקשר והחלוץ. שיחק בנבחרת והשתתף במונדיאל 1990, שם כבש שני שערים. יצר ביחד עם קרלוס ולדרמה את אחד הצמדים הטובים בהיסטוריה של הכדורגל הקולומביאני כששיחקו יחדיו בדפורטיבו קאלי. כיום רדין עוזר מאמן של המאמן ריינלדו רואדה בנבחרת .

==קריירת מועדונים==
החל לשחק בדפורטיבו קאלי ב-1981 במשך 8 עונות, כאשר הטובות שבהן היו ביחד עם קרלוס ולדרמה, שהצטרף לקבוצה ב-1985 ושיחק שם עד 1987. אף על פי שהם לא הובילו את קאלי לאליפות, הם יצרו את אחד הצמדים הטובים שנראו בכדורגל הקולומביאני ואף הביאו זאת גם לנבחרת. רדין עזב את דפורטיבו ב-1989 וניסה את מזלו באירופה בצסק"א סופיה הבולגרית אך חזר כעבור שנה. הוא הצטרף דווקא לאמריקה קאלי, היריבה העירונית של דפורטיבו. שם שיחק 4 שנים וזכה באליפות בשנת 1992 לצד שחקנים כמו לאונל אלברס, פרדי רינקון והרולד לוסאנו.
לאחר מכן החליף קבוצה כמעט בכל שנה, כאשר התואר השני שלו היה בבוליביה כשחקנה של אוריינטה פטרולרו, שם זכה באליפות ב-2001.

==נבחרת==
רדין הספיק לשחק 40 משחקים במדים הלאומיים, בין השנים 1987–1991 וכבש חמישה שערים - שניים מהם במונדיאל 1990. במשחק הראשון באותו טורניר שיחקה מול וניצחה 0–2, כאשר רדין כובש את השער הראשון בנגיחה אחרי הגבהה של לאונל אלברס וקרלוס ולדרמה כובש את השני. בשמינית הגמר שיחקה הנבחרת מול והפסידה 1–2 לאחר הארכה, כשרדין רק מצמק את התוצאה 4 דקות מהסיום. הוא שיחק גם בשלושה טורנירי קופה אמריקה בין 1987–1991 וכבש את השער לזכות שהפסידה בחצי גמר הקופה אמריקה 1987 2-1 ל.

==קריירת אימון==
לרדין אין קריירת אימון מרשימה במיוחד עד כה ואינו הצליח להטביע חותם כמאמן ראשי. אימן בין היתר את דפורטיבו קאלי, אמריקה קאלי, דפורטיבו פאסטו ואתלטיקו בוקרמנגה. כשריינלדו רואדה מונה ב-2015 כמאמנה של אתלטיקו נסיונל, רדין מונה כעוזרו ויחד הובילו השניים את הקבוצה לזכייה באליפות קולומביה, קופה ליברטדורס, הגביע הקולומביאני, הסופרליגה והרקופה. אחר כך עבר עם רואדה להיות עוזרו גם בפלמנגו וגם בנבחרת צ'ילה, כאשר רדין מאמן הנבחרות הצעירות.

==תארים כשחקן==
====אמריקה קאלי====
* אליפות קולומביה (1992)

====אוריינטה פטרולרו====
* אליפות בוליביה (2001)

==תארים כעוזר מאמן==
====אתלטיקו נסיונל====
* אליפות קולומביה (2015 פינליססיון), (2017 אפרטורה)
* קופה ליברטדורס (2016)
* קופה קולומביה (2016)
* סופרליגה (2016)
* רקופה (2017)

==קישורים חיצוניים==

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני אמריקה קאלי
קטגוריה:כדורגלני ג'וניור ברנקייה
קטגוריה:כדורגלני דפורטיבו קאלי
קטגוריה:כדורגלני אתלטיקו וילה
קטגוריה:כדורגלני אוריינטה פטרולרו
קטגוריה:כדורגלני צסק"א סופיה
קטגוריה:כדורגלני דפורטס קינדיו
קטגוריה:מאמני כדורגל קולומביאנים
קטגוריה:כדורגלני נבחרת קולומביה
קטגוריה:כדורגלני מונדיאל 1990
קטגוריה:כדורגלני קופה אמריקה 1991
קטגוריה:ילידי 1963
צדק ורחמים

צדק ורחמים (באנגלית: Just mercy) הוא סרט קולנוע אמריקאי מסוג דרמה, שביים דסטין דניאל קרטון ויצא לאור בשנת 2019.

==רקע==
הסרט הוצג לראשונה בפסטיבל הבינלאומי לסרטים של טורונטו ויצא לאקרנים בדצמבר 2019. הוא גרף הכנסות של 50.4 מיליון דולר. ג'יימי פוקס שגילם את הנידון למוות וולטר מקמילן היה מועמד לפרס הופעת יוצאת דופן של שחקן בתפקיד משנה בפרס גילדת שחקני המסך ה-26.

הסרט מבוסס על סיפור אמיתי על בסיס ספרו של עורך הדין בריאן סטיבנסון שכתב את הספר Mercy: A Story of Justice and Redemption.

==עלילה==
בריאן סטיבנסון, הוא עורך דין אפרו-אמריקאי מדלאוור, בוגר אוניברסיטת הרווארד. בשנת 1989 הוא עובר לאלבמה במטרה לעזור לעניים אשר אין ביכולתם להגן על עצמם משפטית.

וולטר מקמילן (המכונה ג'וני די) הורשע ברצח נערה לבנה בשנת 1986. הוא נמצא במאסר באגף הנידונים למוות במדינת אלבמה. סטיבנסון שמגיע למדינה זו מקבל מידע על כך שהרשעתו של מקמילן הייתה מבוססת על עדות שקרית של אדם אפרו אמריקאי שהעיד שראה אותו בסביבת הרצח, ועל עדותו השקרית של אסיר בשם ראלף מאיירס, שהעיד במשטרה שראה את הרצח.

סטיבנסון מקים עם שותפתו אווה אנסלי ארגון לסיוע משפטי לנידונים למוות. הוא מנסה להשיג משפט חוזר עבור מקמילן. בנוסף מנסה סטיבנסון לדחות הוצאה להורג של אסיר בשם הרברט ריצ'רדסון, הלום קרב ממלחמת וייטנאם, שהטמין פצצה והרג באמצעותה. הרברט כלוא באגף של מקמילן. הבקשה לדחיית ההוצאה להורג אינה מתקבלת, והרברט מוצא להורג בנוכחותו של סטיבנסון, אשר מושפע קשות מן האירוע.

סטיבנסון מנסה לגייס אדם בשם דארנל, שטוען שיכול לספק מידע לטובת מקמילן. לאחר שהמשטרה מתנכלת לדארנל, הוא מסרב לסייע לבריאן. בנוסף סטיבנסון מבקש להסתייע באסיר ראלף מאיירס.

בדיון בבית המשפט בבקשה למשפט חוזר מודה מאיירס כי שיקר בחקירתו במשטרה, ובכך תרם להרשעת מקמילן. על אף זאת השופט אינו משתכנע ומסרב לקבל את עדותו הנוכחית, ומסרב לאשר משפט חוזר. סטיבנסון פונה לתוכנית התחקירים "60 דקות" ומביא עדויות לטובתו של מקמילן במטרה להביא ללחץ ציבורי שיביא לשחרור מקמילן. הוא פונה לערכאה גבוהה יותר, בית המשפט העליון של מדינת אלבמה. בית המשפט מחליט להפוך את ההחלטה ומאשר למקמילן משפט חוזר. בית המשפט מחליט לאחר מכן לבטל את ההרשעה ומקמילן משוחרר.

בכתוביות בסיום הסרט נכתב שסטיבנסון ממשיך להילחם למען אסירים מורשעים. עד למותו בשנת 2013 מקמילן נותר בחברות עם סטיבנסון. חקירה שנפתחה על רצח הנערה שנרצחה מוכיחה את חפותו של מקמילין, ולפי החקירה ככל הנראה גבר לבן היה זה שאחראי לרצח.

==שחקנים==
* מייקל בי. ג'ורדן – עורך הדין בריאן סטיבנסון
* ג'יימי פוקס – וולטר מקמילן
* ברי לארסון – אווה אנסלי, שותפתו של בריאן
* רוב מורגן – הרברט
* טים בלייק נלסון – האסיר ראלף מאיירס
* רייף ספול – התובע צ'פמן
* דרו סטארקי – סוהר

==קישורים חיצוניים==

* 

* 

קטגוריה:סרטי 2019
קטגוריה:סרטים מבוססי ספרים
קטגוריה:סרטי דרמה אמריקאיים
קטגוריה:סרטי האחים וורנר
קטגוריה:סרטי בית משפט אמריקאיים
קטגוריה:סרטים באנגלית
קטגוריה:סרטים ביוגרפיים אמריקאיים
ג'וזף היימור

ג'וזף היימור (באנגלית: Joseph Highmore; 13 ביוני 1692 – 3 במרץ 1780) היה צייר דיוקנאות אנגלי ו, מאייר וסופר.

== ביוגרפיה ==
היימור נולד בלונדון, בנו השלישי של אדוארד היימור, סוחר פחם, ואחיינו של , של ויליאם השלישי, מלך אנגליה. הוא הפגין יכולות ציור בגיל מוקדם אך שוכנע על ידי משפחתו לא ללכת לקריירה אמנותית, והחל במקום זאת בהכשרה משפטית. בסוף סיום ההכשרה הבסיסית בגיל 17 (במהלכה המשיך ללמוד באקדמיה לציור בהנהלת גודפרי נלר ושמע הרצאות של על אנטומיה), נטש את תחום המשפט והחל לעבוד כצייר.<ref>Highmore, Joseph". Oxford Dictionary of National Biography (online ed.). Oxford University Press. </ref>

עם תחייתו של מסדר האמבט בשנת 1725, הוא נבחר לצייר את האבירים בתלבושת מלאה.

בשנים 1732 עד 1734 נסע לסיור בהולנד ובצרפת.<ref>Cust, Lionel Henry (1891). "Highmore, Joseph". In Lee, Sidney (ed.). Dictionary of National Biography. 26. London: Smith, Elder & Co.</ref> בשנים הבאות הוא קיבל חסות ממשפחת המלוכה, אך במהלך שנות ה-40 של המאה ה-18 החל לקבל עבודות גם מלקוחות ממעמד הביניים. בשנת 1762 מכר היימור את תכולת הסטודיו שלו ופרש לקנטרברי, שם התגורר עם בתו וחתנו.<ref></ref>

היימור נפטר בן 87 ב-3 במרץ 1780. הוא נקבר במעבר הדרומי של קתדרלת קנטרברי.

== משפחה ==
רעייתו (לבית הילר) הייתה משוררת, אך מעט מיצירותיה פורסמו. בנו (1719–1799) היה אמן, שאחד מ-15 ילדיו, (1758–1829), הפך לסופר בענייני משפט ופעיל חברתי.

== יצירתו ==
בנוסף לעבודתו כצייר דיוקנאות, צייר היימור עבודות הממחישות נושאים תנ"כיים, וציור היסטורי בסגנון אותו הכיר במסעותיו בצרפת. ציור מקראי כזה הוא "הגר וישמעאל", שאותו תרם לפאונדלינג הוספיטל. הציור הוא כעת חלק מאוסף האמנות של הפאונדלינג הוספיטל בלונדון.

בשנת 1744 צייר היימור סדרה של 12 ציורים על פי סצינות מתוך רומן המכתבים, "" של סמיואל ריצ'רדסון, חלקם הוצגו בתערוכה הזמנית "אינסטינקטים בסיסיים" שאצרה ז'קלין ריידינג ב-2017. התערוכה הציגה הבעת רגשות באמצעות ציורים רדיקליים של ג'וזף היימור. אחד הציורים הבולטים שהוצגו היה "מלאך הרחמים" (ב־1746), שנחשב כטיוטת ציור ליצירה גדולה יותר.

== גלריה ==
<gallery mode="packed" heights="180">
File:Jane Warburton, Duchess of Argyll.jpg|ג'יין וורברטון, הדוכסית מארגיל, 1743

File:John Sidney, 6th Earl of Leicester.jpeg|, בסביבות 1730

File:Joseph Highmore (1692-1780) - Captain William Gordon (c.1709–1768) - BHC2718 - Royal Museums Greenwich.jpg|קפטן ויליאם גורדון, בסביבות 1750

File:Joseph Highmore (1692-1780) - IX, Pamela is Married - N03575 - National Gallery.jpg|נשואי פמלה, 1743–1744

File:Joseph Highmore (1692-1780) - The Good Samaritan - T00076 - Tate.jpg|השומרוני הטוב, 1744

File:Joseph Highmore - Mr. Oldham and his Friends - WGA11417.jpg|מר אולדהם וחבריו, בסביבות 1750

File:The Vigor Family by Joseph Highmore, 1744.jpg|משפחת ויגור, 1744

File:Joseph Highmore - A Family Conversation Piece - Google Art Project.jpg|שיחה משפחתית, בין 1730 ל-1735
</gallery>

==קישורים חיצוניים==

* 

== הערות שוליים ==

קטגוריה:ציירים בריטים
קטגוריה:ילידי 1692
קטגוריה:בריטים שנפטרו ב-1780
פריץ שיף

פריץ שיף (בגרמנית: Fritz Schiff; 21 ביוני 1891 – 23 באוקטובר 1964) היה מייסד המוזיאון לאמנות חדשה בחיפה ומנהלו ואוצר מוזיאון "בצלאל" בירושלים.

==ביוגרפיה==
שיף נולד בברלין בשנת 1891 לבנם של סוחר הפנינים ברתולד שיף, ואנה לבית בשווייץ, למשפחה בת שני ילדים. אחותו היא אליס המרשטיין לבית שיף.

למד בגימנסיה הומניסטית ונאלץ להפסיק לימודיו בשנת 1908 ולעבור הכשרה מקצועית בתעשייה. בין השנים 1912 עד 1914 עבד כמתלמד בחנות לספרים עתיקים (אנטיקווריאט) ברומא. עם פרוץ מלחמת העולם הראשונה התגייס לצבא הגרמני, עבר מסלול קצונה והוצב בפולין. על שירותו זכה בעיטור צלב הברזל.
בתום המלחמה התחיל לעבוד בכתב העת הציוני "יידישה רונדשאו".
לאחר שזכה במלגת לימודים החל בלימודי תולדות האמנות, ארכאולוגיה ופילוסופיה בברלין, במינכן ובאוניברסיטת האלה. שם הכיר את הילדה וולפסון (1898–1984). הם נישאו ב-1923. לשניים נולדה בת יחידה, מריאנה.
שיף סיים לימודיו בהאלה אצל פאול פראנקל (יהודי מומר) בשנת 1922 בדוקטורט על הצייר פייטרו קווליני. הוא עבד במקביל כמורה וכמרצה לתולדות האמנות בבית הספר ריימן, באקדמיה בהומבולדט, במרכז היהודי לחינוך מבוגרים, בפולקסבינה ובבית הספר המרקסיסטי לעובדים (MASCH). כמו כן, כתב ביקורות אמנות כעצמאי עבור כתבי עת שונים.
בעקבות עליית הנאצים לשלטון, הוגבלה עבודתו. כיוון שהיה ידוע בעמדותיו השמאליות הלשין אחד ממתחריו עליו שהוא פעיל קומוניסטי. בזכות מישהו שדאג להזהירו מבעוד מועד, הצליח להימלט עם משפחתו ב-1933 לצרפת.
ליד פריז התגוררו בני דודים אמידים שלו, שתמכו בהם כלכלית. המשפחה התגוררה בעיירה סמוכה ושיף עבד כמדריך תיירים.

בזכות ד"ר נחום גולדמן, איש הסוכנות היהודית, זכה שיף בסרטיפיקט (רישיון עלייה) עבור המשפחה ואף זכה למשרת אוצר במוזיאון "בצלאל" בירושלים, לאחר שעלה לארץ עם משפחתו ב-1937. במקביל שימש כמרצה לתולדות האמנות בבצלאל החדש.
מרדכי נרקיס שימש כמנהל, שיף היה סגנו ולצוות הצטרף גם הרברט קרמר, סוחר אמנות שעלה מגרמניה.
שיף הכשיר בבניין אולמות לתערוכות, ערך תערוכות ניידות ביישובים מרוחקים, קיים סיורים מודרכים במוזיאון וערך גם קונצרטים קאמריים שם.

בשנת 1953 פנה לשיף ראש עיריית חיפה אבא חושי, בעקבות המלצת ראובן הכט, בהצעה לנהל את ה"מוזיאון לאומנות חדישה" שעמד להקים לצד המוזיאון לאמנות עתיקה בעיר. לאחר שהסכים, עבר להתגורר בדירה שכורה בשכונת רוממה בעיר. שיף גייס תרומות להקמת אוספים ורכישת יצירות, ערך קונצרטים במקום והקים את "אגודת ידידי המוזיאון". בנוסף, היה הראשון להקים בגן האם את תערוכת "פסל בגן". שיף ניהל את המוזיאון עד פטירתו.
במקביל אף כתב ערכים ל.

עבודת המחקר האחרונה שלו הוקדשה לפסל אתנה פרתנוס. הוא לא הצליח לסיים את העבודה לפני מותו.
רעייתו עסקה במשך ארבע שנים בפענוח ועריכת העבודה, שהתפרסמה לבסוף בירחון שווייצרי לאמנות ותורגמה מאוחר יותר לעברית.
פריץ שיף נפטר ב-1964 בחיפה. הותיר את רעייתו, הילדה, ובתו מריאנה.

==לקריאה נוספת==
* הילדה שיף, מבוא לאתנה פרתנוס, הוצאת אוניברסיטת חיפה, 1979
* מריאנה ברטון, קורות משפחת שיף, ב בתפן

==קישורים חיצוניים==
* מריאנה ברטון, [https://irgun-jeckes.org/דיוקנו-של-דר-פריץ-שיף-מחלוצי-תחום-האמנ/ דיוקנו של ד"ר פריץ שיף], באתר ארגון יוצאי מרכז אירופה
* 

קטגוריה:אוצרים ישראלים
קטגוריה:פליטי רדיפות הנאצים
קטגוריה:אנשי העלייה החמישית
קטגוריה:ישראלים ילידי גרמניה
קטגוריה:סגל בית הנכות בצלאל
קטגוריה:חיפה: אישים
קטגוריה:אישים הקבורים בבית הקברות חוף הכרמל
קטגוריה:מוזיאון חיפה לאמנות
קטגוריה:ישראלים שנולדו ב-1891
קטגוריה:ישראלים שנפטרו ב-1964
Heads Will Roll

Heads Will Roll (בעברית: ראשים יתגלגלו) הוא סינגל שהוקלט על ידי הלהקה האמריקאית Yeah Yeah Yeahs, מתוך האלבום, .<ref></ref> השיר יצא לאור ב-29 ביוני 2009, על ידי חברות התקליטים דרס אפ רקורדס, DGC ואינטרסקופ רקורדס, כסינגל רשמי מהאלבום.<ref name=":0"></ref>

השיר הגיע למקום הראשון במצעד השירים של פלנדריה.<ref></ref>

== רקע וכתיבה ==
השיר נכתב על ידי Yeah Yeah Yeahs והופק על ידי ניק לאונאי ודייב סיטק.<ref></ref> הווידאו קליפ הרשמי של השיר זכה למועמדות בטקס פרסי הווידאו קליפים של MTV בקטגוריית " קליפ פורץ דרך".<ref></ref> איגוד תעשיית ההקלטות הגרמני העניק לשיר את תואר הזהב, על מכירות של למעלה מ-150,000 עותקים במדינה.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-120 מיליון השמעות.<ref></ref>

== בתרבות הפופולרית ==
* הרמיקס של השיר הוצג במשחק הווידאו DJ Hero 2 משנת 2010.
* בשנת 2011 בוצע השיר כמאשאפ עם שירו של מייקל ג'קסון "Thriller", בתוכנית הטלוויזיה האמריקאית "Glee" בפרק "The Sue Sylvester Shuffle".<ref></ref> השיר הושמע גם בסרטוני התדמית של תוכנית הטלוויזיה "שושלת טיודור".
* הרמיקס של השיר הוצג גם בסרטים "פרויקט X" משנת 2012 ו-"צמרמורת" משנת 2015.
* השיר הושמע גם בתוכנית הטלוויזיה המקורית של נטפליקס משנת 2017, "לא טיפוסי".
* השיר הושמע גם בהצצה של הסרט "ציפורי הטרף: והארלי קווין המהממת", משנת 2020.

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!בלגיה (BEA)<ref></ref>
|זהב
|15,000
|-
!בריטניה (BPI)<ref></ref>
|פלטינה
|600,000<small></small>
|-
!גרמניה (BVMI)<ref name=":1"></ref>
|זהב
|150,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|29 ביוני 2009
|תקליטור • הורדה דיגיטלית
|דרס אפ • DGC • אינטרסקופ
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי ליל כל הקדושים
קטגוריה:שירים על אנשי זאב
קטגוריה:שירי גל חדש
קטגוריה:שירי דאנס-רוק
קטגוריה:שירי דיסקו
קטגוריה:שירי סינת'-פופ
קטגוריה:שירי פלטינה בממלכה המאוחדת
קטגוריה:סינגלים בהוצאת אינטרסקופ רקורדס
התזמורת הסימפונית של סינגפור

התזמורת הסימפונית של סינגפור (באנגלית: Singapore Symphony Orchestra) היא תזמורת סימפונית שמקום מושבה בסינגפור. אתר הקונצרטים העיקרי שלה הוא "אספלנד קונצרט הול". התזמורת מופיעה גם ב"ויקטוריה קונצרט הול", ומגישה כ-100 קונצטים בשנה. התזמורת נוסדה לראשונה ב-1978 עם צ'ו הואי כמנצחה הקבוע. המנהל המוזיקלי שלה מ-1997 עד 2019 היה שואי לאן, והנס גראף הוא מנצחה הראשי מ-2020 ואילך.

== היסטוריה ==
תזמורות אחדות נוסדו בסינגפור בתקופה הקולוניאלית ואחרי העצמאות. אחת מהן, שנקראה גם היא התזמורת הסימפונית של סינגפור, הוקמה ב-1945 על ידי המלחין הסקוטי אריק צ'יזהולם כמנהל מוזיקלי של איגוד שירות הבידור הלאומי (ANSA) לדרום-מזרח אסיה. כמה מן הנגנים באו מתזמורות של הצבא או חיל האוויר הבריטי, ואף כי קיומה היה קצר-מועד, היא הופיעה ביותר מחמישים קונצרטים. לאחר זאת, עד 1979, הורכבו כל התזמורות בסינגפור ברובן מנגנים חובבים. בתקופה הראשונה היו התזמורות של האגודה המוזיקלית של סינגפור, האנסמבל הקאמרי של סינגפור, תזמורת הנוער של סינגפור, וכן התזמורת הלאומית של סינגפור, שנוסדה על ידי קרן התיאטרון הלאומית של סינגפור בשנות ה-70' ולא האריכה ימים. אחד ממנצחיה היה הישראלי שלום רונלי-ריקליס, שתרם רבות לתזמורת זו ואף לתזמורת הנוער של סינגפור.

ב-1973, בטקס חנוכתו של "הגן היפני" ביורונג, סינגפור, תיאר מי שהיה אז שר ההגנה, ד"ר גון קנג סווי, את חסרונה של תזמורת סימפונית מקצועית בסינגפור כ"שערורייה זוטא". הצעה ראשונית להקמת תזמורת סימפונית לאומית לא התקבלה, כי לא הייתה בה תוכנית להכללת נגנים סיגנפוריים. ב-1977 הוקמה בסינגפור תזמורת פילהרמונית שרובה נגנים חובבים, בהנהגתו של יושינאו אוזאווה. הצלחתה עוררה עניין מחודש ברעיון של תזמורת סימפונית לאומית. לאחר התייעצות עם המנצח צ'ו הואיי בכדאיות של תזמורת שתכלול נגנים סינגפוריים, שכנע גו קנג סווי את הקבינט לתמוך בהקמת
תזמורת מקצועית. מימון התזמורת נועד לבוא מקרנות ציבוריות, והיא הייתה אמורה להיות חברת אמנויות מובילה להעשרת עולם התרבות המקומי. ב-1978, בתמיכת הקבינט, נרשמה התזמורת הסימפונית של סינגפור כ"חברת סינגפור סינפוניה" והחזרות החלו בדצמבר 1978, עם 8 נגנים מקומיים ו-27 נגנים מארצות אחרות.

"אספלאנד", אולם ההופעות העיקרי של התזמורת מאז 2003

הופעתה הראשונה של התזמורת הסימפונית של סינגפור התקיימה באולם הכנסים של סינגפור ב-24 בינואר 1979, עם מנצח הבית הראשון שלה, צ'ו הואיי. בתזמורת היו 41 נגנים, 14 מהם בני סינגפור.

ב-1983 ניגנה התזמורת לראשונה תחת כיפת השמים באיסטאנה. ב-1985 יצאה התזמורת לסיור ההופעות הראשון שלה באירופה, שם ביקרה בעשר ערים בסקנדינביה, וכם הופיעה בפעם הראשונה בגנים הבוטניים של סינגפור, בניצוח ליפ יאו. מ-1985 עד 1991 (ולזמן קצר ב-2001) גם יצרה התזמורת סדרת קונצרטים בשם "פורום מוזיקה חדשה", שהתמקדה במלחינים סינגפוריים. ב-1995 התמנה אוקו קאמו למנצח אורח ראשי.

צ'ו הואיי חדל לכהן כמנהל מוזיקלי ביולי 1996 ותחת זאת קיבל את התואר מנצח אמריטוס, ואילו לאן שואי היה למנהל המוזיקלי הבא של התזמורת ב-1997. ב-2003 עברה התזמורת לאולם המופעים הנוכחי שלה, האספלנד. בראשית שנות ה-90 הגיעה התזמורת ליעד שהציבה לה - 90 נגנים. בינואר 2019, פרש לאן שואי מתפקידו כמנהל מוזיקלי, וקיבל את התואר "מנצח כבוד".

הנס גראף ניצח לראשונה כאורח על התזמורת הסימפונית של סינגפור בשנת 2015, והוזמן שוב כאורח ב-2018. ביולי 2019 הודיעה התזמורת על מינוי גראף למנצח הראשי החדש שלה, בתוקף מעונת 2021-2020.
==קישורים חיצוניים==
* 

==הערות שוליים==

סינגפור
סינגפור
קטגוריה:סינגפור: תרבות
ניתאי ענבי

ניתאי ענבי (נולד ב-3 בספטמבר 1996) הוא כלכלן ואיש תקשורת ישראלי. שימש כתב כלכלה ומגיש בגלי צה"ל.

==ביוגרפיה==
נולד וגדל בגבעתיים ובפתח תקווה. בצעירותו הגיש תוכניות רדיו לנוער בקול ישראל, הנחה את מגזין האקטואליה לנוער 23 דקות בערוץ 2 (במסגרת שידורי הטלוויזיה החינוכית), כתב בשבועון מעריב לנוער, ולקח חלק בתוכנית פיתוח המנהיגות העשר שנתית "קו הזינוק" מבית שותפויות אדמונד דה רוטשילד.

התגייס בשנת 2014 לגלי צה"ל, ומונה לכתב לענייני תחבורה, תשתיות ותיירות. במקביל החל להגיש רצועות שידור ולערוך תוכניות במחלקת החדשות, ביניהן יומן הבוקר "בוקר טוב ישראל". בשלהי השירות הצבאי יזם את "הבגרות המשודרת", הסכת הכנה לבחינות הבגרות במקצועות: היסטוריה, ספרות, תנ"ך, אזרחות, ביולוגיה ומחשבת ישראל. על המיזם זכה בפרס מפקד גלי צה"ל לתוכנית ביכורים.

בשנת 2017, עם סיום שירותו הצבאי בגלי צה"ל, החליף את תומר ורון ככתב הכלכלי של התחנה. בין חשיפותיו הבולטות: שורת סיפורים בנושא משבר הגירעון בתקציב המדינה, והתפטרות הממונה על התקציבים שאול מרידור<ref></ref>.בנוסף, הגיש את "התוכנית הכלכלית" בשעה 19:00 (בעריכת עודד לבינסון), ושימש מגיש מחליף ביומן הערב "וילנסקי את ברדוגו".

בנובמבר 2021 עזב את גלי צה"ל, ומונה ליועץ מקצועי למנכ"לית משרד התחבורה והבטיחות בדרכים, מיכל פרנק.

ביולי 2024 מונה לדובר קבוצת שופרסל<ref></ref>.

בעל תואר ראשון בכלכלה וניהול ותואר שני במנהל עסקים (בהצטיינות), שניהם מאוניברסיטת תל אביב.

==קישורים חיצוניים==

* [https://glz.co.il/גלצ/מגישים/ניתאי-ענבי ניתאי ענבי], באתר גלי צה"ל
* 
* 

==הערות שוליים==

קטגוריה:חיילי גלי צה"ל
קטגוריה:עיתונאים ישראלים
קטגוריה:בוגרי תיכון בן-גוריון (פתח תקווה)
קטגוריה:בוגרי אוניברסיטת תל אביב
קטגוריה:ישראלים שנולדו ב-1996
__לחיפוש__
עמוק יותר!

עמוק יותר! (ברוסית: Глубже!) הוא סרט מלודרמה רוסי, בבימויו של מיכאיל סגל. הסרט יצא לאקרנים ב-22 באוקטובר 2020.

== תקציר עלילת הסדרה ==
במרכז העלילה עומד רומן, במאי מחזות בתיאטרון הנחשב ברוסיה שפוטר מעבודתו. בניסיונו למצוא עבודה חדשה, רומן מגיע בטעות לתעשיית הפורנוגרפיה ומחליט להביא את ניסיונו כבמאי תיאטרון לעולם הסרטים הכחולים: הוא מנסה להעניק עומק רגשי ואינטלקטואלי לפורנו שנשכר לצלם, במטרה לגעת בלב הקהל.
== שחקנים ודמויות ==

==קישורים חיצוניים==

קטגוריה:סרטים ברוסית
קטגוריה:סרטי דרמה רוסיים
קונרד רודניצקי

קונרד רודניצקי (בפולנית: Konrad Rudnicki; 2 ביולי 1926 ורשה, פולין – 12 בנובמבר 2013 קרקוב, פולין) היה אסטרונום פולני, פרופסור באוניברסיטה היגלונית בקרקוב, וכומר בכנסייה העתיקה של מריאוויט. רודניצקי הציל עם אמו משפחה יהודית בזמן השואה, והוכר על ידי יד ושם כחסיד אומות העולם.<ref></ref>

רודינצקי היה חבר באקדמיה האירופית החופשית למדע, בוועדה 28 (גלקסיות) של האיגוד האסטרונומי הבינלאומי ובמחלקה המתמטית-אסטרונומית בגוטהיאנום בשווייץ.

== ביוגרפיה ==
במלחמת העולם השנייה לחם רודניצקי כפרטיזן בגוארדייה לודובה. בזמן שהם התגוררו בפיוטרקוב טריבונלסקי, הוא ואמו מריה נתנו מחסה למשפחה יהודית, משפחת ויינטרוב, שנמלטו מאימת הנאצים.<ref name="Weintraubs">[http://www.mateusz.pl/goscie/zd/25/zd25-04.htm www.mateusz.pl] - interview with Konrad Rudnicki (Polish).</ref> בינואר 1996 הוכרו קונרד ואמו על ידי יד ושם כחסידי אומות העולם.<ref>[https://righteous.yadvashem.org/?searchType=righteous_only&language=en&ind=0&itemId=4044120 Konrad Rudnicki] – his activity to save Jews' lives during the Holocaust, at Yad Vashem website</ref>

קונרד רודניצקי למד אסטרונומיה באוניברסיטת ורשה. בשנת 1968 הוא התחיל לעבוד במכון לאסטרונומיה באוניברסיטת קרקוב ובשנת 1985 התמנה למנהל המכון.

רודניצקי עבד במכון הטכנולוגי בקליפורניה בין השנים 1965 ל-1967 ובאוניברסיטת רייס בין השנים 1988 עד 1989.

הוא גילה כמה סופרנובות. אחת מהן, שנמצאה בין שתי גלקסיות, הייתה התגלית הראשונה שהתגלתה בתולדות האסטרונומיה. הוא גם קידם השערה חדשה על מבנה היקום הנצפה.

תחומי העניין שלו כללו אסטרונומיה חוץ-גלקטית, קוסמולוגיה, פילוסופיה ומתודולוגיה של המדע.

הוא גילה את שביט C/1966 T1, המכונה "השביט של רודניצקי".

== קישורים חיצוניים ==

== הערות שוליים ==

קטגוריה:אסטרונומים פולנים
קטגוריה:כמרים פולנים
קטגוריה:סגל המכון הטכנולוגי של קליפורניה
קטגוריה:פולנים חסידי אומות העולם
קטגוריה:מצילים בשואה: פולין
קטגוריה:פולנים שנולדו ב-1926
קטגוריה:פולנים שנפטרו ב-2013
אלכסנדר פאל

אלכסנדר ולדימירוביץ' פאל (ברוסית: Александр Владимирович Паль; נולד ב-16 בדצמבר 1988) הוא שחקן קולנוע רוסי.<ref name="KTr">[http://www.kino-teatr.ru/kino/news/y2015/6-15/6957/ Приз «Кинотавра» за лучшую мужскую роль разделили сразу четыре актёра]</ref> 

== ביוגרפיה ==
צאצא של גרמנים רוסים שהתיישבו בהרי אורל בימי הדיכוי הסטליניסטי.<ref></ref> בתחילה הוא לא תכנן להיות שחקן.<ref>[http://thr.ru/interview/5287/ Сверхновые: Александр Паль и Юлия Александрова]</ref> הוא למד במכון GITIS בסדנה של הבמאי ליאוניד חייפץ ושיחק בהצגות תיאטרון הנוער במוסקבה ותיאטרון מאיאקובסקי.

== פילמוגרפיה נבחרת ==
{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2013
| מתנשקים
| ליושה
|
|-
| rowspan="3" | 2014
| הכל בבת אחת
| דן
|
|-
| מתנשקים 2
| ליושה
|
|-
| יולקי 1914
| פיליפוב
|
|-
| rowspan="2" | 2015
| ברית הסמרטוטים
| פופוב
|
|-
| הארדקור הנרי
|
|
|-
| rowspan="2" | 2016
| שוברת הקרח
| ניקולאי קוקושקין
|
|-
| הילד הטוב
| סטניסלב איליץ'
|
|-
| 2017
| פשיטה
| פיודור ווצ'בסקי
|
|-
| rowspan="3" | 2019
| נאמנות
| סרגיי
|
|-
| טוליה הרובוט
| טוליה
| סדרת טלוויזיה
|-
| עמוק יותר!
| רומן
|
|-
| rowspan="4" |2021
| סתם אחד
| אח של יוליאן
| סרט אמריקאי 
|-
| יום המתים
| 
|
|-
| בנסו
| בנסו
|
|-
|מאסר בית
|חוקר
|
|}

== פרסים ==
* פסטיבל הסרטים הבינלאומי בסחלין - פרס השחקן הטוב ביותר (על תפקידו ב"ברית הסמרטוטים").
* קינוטאבר - פרס השחקן הטוב ביותר (על תפקידו ב"ברית הסמרטוטים").

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה רוסים
קטגוריה:שחקני תיאטרון רוסים
קטגוריה:שדרני רדיו וטלוויזיה רוסים
קטגוריה:רוסים שנולדו ב-1988
מאדן (אי, אנטארקטיקה)

האי מאדן (באנגלית: Madden Island) הוא אי מכוסה קרח, בארכיפלג מרשל, הממוקם בתוך מדף הקרח סולזברגר מול חופי ארץ מארי בירד, שבאנטארקטיקה.

אורכו של האי 7 קילומטרים.

האי ממוקם בין האי מודי והאי גריינדר.

== היסטוריה ==
=== גילוי ומיפוי האי ===

האי מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965.

=== מקור השם ===

שמו של האי ניתן לו על ידי הוועדה המייעצת לשמות אנטארקטיים.

האי נקרא על שמו של מייקל סי. מאדן (Michael C. Madden), מצי ארצות הברית, שהיה עוזר חשמלאי בתחנת בירד בשנת שם=היס וג}}.

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:9260 האי מאדן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=8834&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי מאדן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=9260&fid=antgeo_114 תצלום לוויין של אזור האי מאדן]
* [https://mapcarta.com/25620418 מפת אזור האי מאדן]
* [https://www.marineregions.org/gazetteer.php?p=details&id=12361 האי מאדן] באתר marineregions
* [http://distancebetween.info/madden_island מחשבון מרחקים - המרחק מהאי מאדן לאתרים סמוכים]
* [https://www.timeanddate.com/astronomy/@6637370 זמני זריחת/שקיעת שמש/ירח מעודכנים עבור האי מאדן]
* [https://www.meteoblue.com/en/weather/current/madden-island_antarctica_6637370 מזג אוויר נוכחי מעודכן באי מאדן]
** [https://www.meteoblue.com/en/weather/14-days/madden-island_antarctica_6637370 תחזית מזג אוויר עדכנית ארוכת טווח עבור האי מאדן]
** [https://www.meteoblue.com/en/weather/archive/yearcomparison/madden-island_antarctica_6637370 סטטיסטיקות מזג אוויר ונתוני מזג אוויר היסטוריים עבור האי מאדן]

== הערות שוליים ==

 

קטגוריה:ארץ מרי בירד: איים
פרופיל שומנים

פרופיל שומנים או פרופיל ליפידים (באנגלית: Lipid profile) היא בדיקת דם, שבמסגרתה בודקים את רמות השומנים השונים שבדם כגון כולסטרול וטריגליצרידים.

רמתם של השומנים בדם מושפעת בין היתר ממרכיבים גנטיים וממרכיבים סביבתיים כגון תזונה ופעילות גופנית, אורח חיים עם גורמים המגבירים סיכון כגון עישון וצריכת אלכוהול. 

חריגה מטווח הנורמה איננו מעיד בהכרח על מחלה. רמות גבוהות של שומנים בדם יכולות להעיד על סיכון מוגבר למחלות לב וכלי דם, איברים שונים כגון במקרה של דלקת הלבלב ומחלות אחרות. חסר שומנים יכול להעיד על סיכונים שונים, כגון הפרעות להרכבו התקין של קרום התא. לא ברור אם רמת כולסטרול נמוכה מהממוצע גורמת נזק ישיר, אך זהו ממצא שכיח במחלות מסוימות.

ניטורן של רמות השומנים בדם חשוב לא רק במקרה של מבוגרים, אלא גם לילדים. רמות גבוהות אצלם, עשויות להצביע על מחלות כרוניות שאת סיבוכיהן ניתן למנוע מבעוד מועד.

מצב של יתר שומנים בדם נקרא היפרליפידמיה.

==על הבדיקה==

פרופיל שומנים הוא חלק מבדיקת כימיה של הדם שבה נבדקים כ-20 כימיקלים שונים בנוזל הדם (הסרום) הנערכת לצורך הערכת מצב חילוף החומרים בגוף, אבחנת מחלות שונות, וניטור הטיפול במטופל.

במבוגרים על הבדיקה להיעשות בצום של בין 8 ל-12 שעות (עשויות להיות הערות נוספות מלבד צום, למקרים ספציפיים).
הצורך בצום לפני הבדיקה נובע בין היתר מפני שצריכת מזונות שונים לפני הבדיקה עלולה לגרום לתוצאה שאינה תואמת את המצב הרגיל בדם. 

===השומנים הנבדקים===
* כולסטרול כללי – (Total cholesterol) רמה גבוהה חריגה של הכולסטרול בדם נקראת היפרכולסטרולמיה ואילו רמה נמוכה חריגה נקראת היפוכולסטרולמיה.
* ליפופרוטאין בעל צפיפות נמוכה המכונה גם כולסטרול "רע" – (LDL cholesterol)
* ליפופרוטאין בעל צפיפות גבוהה המכונה גם כולסטרול "טוב" – (HDL Cholesterol)
* טריגליצרידים – (Triglycerides)

==ראו גם==
* השמנה

==קישורים חיצוניים==
* [https://wikirefua.org.il/w/index.php?title=הפרעה_בשומני_הדם הפרעה בשומני הדם], באתר ויקירפואה.
* [https://www.maccabi4u.co.il/new/healthguide/labs/cholesterol/ בדיקת כולסטרול (בדם)], באתר מכבי שירותי בריאות
* [https://www.clalit.co.il/he/medical/lab_tests/Pages/lipid_profile.aspx בדיקת פרופיל שומנים (Lipid Profile)], באתר שירותי בריאות כללית
* [https://ima-contentfiles.s3.amazonaws.com/clinical_102_dislip.pdf הנחיות ישראליות לטיפול בדיסליפידמיה], אוגוסט 2020, המכון לאיכות ברפואה.

==הערות שוליים==

קטגוריה:בדיקות רפואיות
קטגוריה:ליפידים
קטגוריה:בדיקות דם
עודד המאירי

עודד המאירי (נולד בשנת 1955) הוא פוליטיקאי ואיש עסקים, ראש עיריית צפת העשירי בין השנים 2001–2003.

== ביוגרפיה ==
המאירי נולד בשנת 1955 לנעים ושושנה המאירי והוא דור שביעי בצפת. אביו היה פעיל בית"ר וממפקדיה והיה גם מפקד באצ"ל בצפת בתקופת המנדט הבריטי על ארץ ישראל. לפני הקריירה הפוליטית, המאירי היה איש עסקים, יזם וקבלן בנייה. בשנת 2016 הוטל עליו עונש מאסר בפועל של שמונה חודשים בגין עבירות שוחד, מרמה והפרת אמונים שבהן הודה בשנת 2006 (ולאחר מכך חזר בו). המאירי הוא מנכ"ל חברת בנייה מאז שנות השמונים והוא עומד בראשה עד היום.

== קריירה פוליטית ==
ע"פ כתב האישום שהוגש נגדו, בספטמבר 1998 נפגשו מאיר ביטון, המאירי וראש הממשלה ויו"ר הליכוד דאז, בנימין נתניהו. נושא הפגישה היה קידום ענייניו הפוליטיים של המאירי. בפגישה סוכם כי שאיפתם תהייה להציב את המאירי בתפקיד בעירייה המשפיע ומחליט בענייני תכנון ובנייה בצפת.

בבחירות לרשויות המקומיות שהתקיימו בנובמבר 1998 המאירי הוצב במקום השני ברשימת הליכוד למועצת העיר צפת. הרשימה קיבלה שני מנדטים והמאירי נבחר לכהן כחבר מועצה. לאחר הבחירות מונה על ידי ראש העיר הנבחר, יוסף עוז לסגן ומ"מ ראש העיר והממונה על תחומי התשתיות והתיירות. במסגרת סיכום בין עוז והמאירי, סוכם שבמרץ 2001 המאירי ימונה לראשות העיר. ואכן כך קרה והמאירי מונה לראשות העיר וליו"ר הוועדה לתכנון ובנייה של עיריית צפת, וזאת מבלי לחשוף את עניינו האישיים בחברת הבנייה שהוא מנהל. בבחירות בשנת 2003 הפסיד בסיבוב השני לישי מימון מהמפד"ל, ורשימת הליכוד בראשותו קיבלה 2 מנדטים. בבחירות 2008 התמודד ברשימה עצמאית בשם "צפת אחת" וגם התמודד מטעמה על ראשות העיר. המאירי הפסיד בבחירות לראשות העיר ורשימתו לא עברה את אחוז החסימה. מאז לא חזר לפוליטיקה.

== פלילים ==
בינואר 2016 הורשע בעבירות שוחד, מרמה והפרת אמונים לאחר משפט ארוך שהתנהל במשך כ-14 שנים ועסקת טיעון שהמאירי חתם עליה ולאחר מכן חזר בו. המאירי נידון לשמונה חודשי מאסר בפועל, קנס של 150,000 ש"ח (או 50 ימי מאסר בפועל תמורתו) ו-10 חודשי מאסר על תנאי למשך 3 שנים.<ref></ref> המאירי ערער לבית המשפט המחוזי וביולי אותה שנה קוצצו חודשיים ממאסרו.<ref></ref> המאירי גם ערער לבית המשפט העליון אך ערעורו שם נדחה. המאירי שוחרר לאחר שישה חודשי מאסר.

== הערות שוליים ==

2020 10
קטגוריה:ראשי עיריית צפת
קטגוריה:מורשעים בדין בישראל
קטגוריה:מורשעים בעבירות מרמה והפרת אמונים בישראל
קטגוריה:ראשי רשויות מקומיות ישראלים שהורשעו בדין
קטגוריה:אישי ציבור ישראלים שהוטל עליהם מאסר
קטגוריה:ישראלים שנולדו ב-1955
ספוילר (סדרת טלוויזיה)

ספוילר (ברוסית: Спойлер) היא סדרת טלוויזיה רוסית מסוגת המותחן הפוליטי בכיכובם של אולג מנשיקוב, מקסים מאטבייב, סבטלנה חודצ'נקובה ויוליה סניגיר.
==תקציר עלילת הסדרה==
כדי לנצח בבחירות נעזר המושל ב"ספוילר" – מועמד שחייב לגנוב קולות מהמתחרה העיקרי, אך לא לנצח. מועמד כזה הוא אנדריי אובולנסקי – איש עסקים מתקדם וישר. המשחק הפוליטי הגדול מתחיל, אך תוצאותיו אינן צפויות.
==שחקנים ודמויות==
*אולג מנשיקוב – המושל
*מקסים מאטבייב – אולג אובלונסקי
*סבטלנה חודצ'נקובה
*יוליה סניגיר
*אלכסיי גוסקוב
*ארטיום מיכאלקוב
*אנטולי קוט
*ולדימיר סטקלוב

==הפקה==

את התסריט לסדרה כתב הסופר סרגיי מינאייב, שכתב גם את הסרטים "סלפי" ואת הסרטים "נטול נשמה" ו"נטול נשמה 2", שאמר שרצה לכתוב את הגרסה הרוסית ל"בית הקלפים".

לתפקידים בסדרה לוהקו מיטב שחקני הקולנוע והטלוויזיה כאולג מנשיקוב, מקסים מאטבייב, סבטלנה חודצ'נקובה, אלכסיי גוסקוב, ארטיום מיכאלקוב, אנטולי קוט וולדימיר סטקלוב. את הפקת הסדרה הזמינה kinopoisk.ru עבור שירות הסטרימינג שלה kinopoisk HD (КиноПоиск HD).
==קישורים חיצוניים==

* [https://www.kinopoisk.ru/series/1412525/ "ספוילר"], באתר kinopoisk.ru
==הערות שוליים==

קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות דרמה פוליטיות רוסיות
קטגוריה:סדרות מתח רוסיות
ברתולד דומיניק ליפאי

ברתולד דומיניק ליפאי או ברטלומאוס דומיניק ליפאי (בגרמנית: Berthold Dominik Lippay או Bartholomaus Dominik Lippay בהונגרית: Lippai Bertalan Domokos, שם המשפחה המקורי: ליפנר; 21 בספטמבר 1864 – 17 בדצמבר 1919
) היה צייר פורטרטיסט אוסטרי-הונגרי, ממוצא יהודי, יליד סלובקיה.

==קורות חייו==
ברתולד דומיניק ליפאי נולד בשנת 1864 במשפחה יהודית ביישוב טורזובקה בצפון מערב סלובקיה, אז "הונגריה העליונה", מחוז טרנצ'ין של ממלכת הונגריה (במסגרת האימפריה האוסטרית), כיום במחוז ז'ילינה של סלובקיה העצמאית.
גדל והתחנך בהונגריה. בצעירותו למד ציור בבלגיה, באנטוורפן אצל ז'אן-פרנסואה פורטאלס ובבריסל אצל שארל הרמאנס, אחר כך בפריז אצל אלכסנדר קבנל. אחרי 1887 הצטרף לפמליה של הנסיך פרדיננד מסקוסוניה-קובורג-גותה שנסע לבולגריה, כדי להיות מוכתר כנסיך-עוצר של בולגריה.
למשך תקופה ארוכה חי ועבד באיטליה, כולל ברומא, בה צייר דיוקנאות של האפיפיורים פיוס העשירי ובנדיקטוס החמישה עשר, כמו כן של הקרדינלים רפאל מרי דל ואל ולואיג'י אורלי די סנטו סטפאנו. כצייר רשמי היה מקורב לחצר האפיפיור עד כדי כך שבשנת 1904 תיווך את קבלתו של בנימין זאב הרצל על ידי האפיפיור פיוס העשירי והקרדינל מרי דל ואל. בשנת 1903 האפיפיור פיוס העשירי זיכה אותו בתואר אצולה של רוזן.

בווינה צייר ליפאי דיוקנאות של בני החברה הגבוהה, לרבות את הקיסר פרנץ יוזף הראשון, הארכידוכס פרנץ פרדיננד, ארכידוכס אוסטריה, אויגן וידוענים אחרים, לרבות פרדיננד דה לספס, קלמן מיקסאט, ריכרד פון קראפט-אבינג, יוליוס וגנר-יאורג, קרל לואגר, פרנסואה קופה ואחרים.
דיוקן של הנוירופסיכיאטר ריכרד פון קראפט אבינג, ציור בשמן על ידי ליפאי
בזכות קשרי הידידות שלו עם מיכאילו ואלטרוביץ' תרם ליפאי את אוסף הציורים האיטלקיים שלו למוזיאון הלאומי של סרביה בבלגרד, מה שהיווה בסיס לאוסף האומנות האיטלקית של המוזיאון.
ליפאי נפטר ב-17 דצמבר 1919 בווינה, ברובע אחד, ברחוב שטובנבאסטיי 2, אחרי מחלה קשה וארוכה. הובא לקבורה ב-22 בדצמבר 1919 בבית הקבורת המרכזי של וינה.

==חייו הפרטיים==
בשנת 1887 המיר ליפאי את דתו לנצרות הרומית-קתולית ובשנת 1889 התחתן עם ג'ודיטה הולפגרטנר מוונציה.
לזוג נולדו שישה ילדים, ביניהם אלכסנדר ליפאי, מנצח ומורה, מייסד תזמורת במנילה, פרנץ רודולף ליפאי (1965-1897), חתן פרס ליבן. שני ילדים אחרים שלו, בן בשם גזה והבת בשם נינה הפכו גם הם לאמנים.

==דמותו של ליפאי במדיה האמנותית==
*הוא מוזכר בשם "הרוזן ליפאי" על ידי הסופר קרל קראוס בספרו "הימים האחרונים של האנושות". לפי קראוס שם המשפחה המקורי של ליפאי-ליפנר היה ליפשיץ.

==פרסים ואותות הוקרה==
*1903 - קיבל תואר אצולה מהאפיפיור
*1911 - קיבל את העיטור המסדר פרנץ יוזף בדרגת קצין גדול

==קישורים חיצוניים==

* Lippay Bartholomäus (Bertalan) Dominik. In: Österreichisches Biographisches Lexikon 1815–1950 (ÖBL). Band 5, Verlag der Österreichischen Akademie der Wissenschaften, Wien 1972, S. 234.

==הערות שוליים==

קטגוריה:ציירים יהודים הונגרים
קטגוריה:ציירים אוסטרים
קטגוריה:יהודים מומרים הונגרים
קטגוריה:מתנצרים
קטגוריה:יהודים סלובקים
קטגוריה:נוצרים רומים-קתולים אוסטרים
קטגוריה:נוצרים רומים-קתולים הונגרים
קטגוריה:נוצרים רומים-קתולים סלובקים
קטגוריה:ילידי 1864
קטגוריה:נפטרים ב-1919
הר מריה (איי פוקלנד)

הר מריה (באנגלית: Mount Maria) הוא הר בהרי הורנבי, באי פוקלנד המערבי שבאיי פוקלנד.

גובהו של ההר 658. מטרים מעל פני הים.

ההר הוא ההר הגבוה ביותר בהרי הורנבי, והפסגה השנייה בגובהה באי פוקלנד המערבי (הפסגה הגבוהה ביותר היא הר אדם). העיר פורט הווארד שוכנת לרגלי ההר.

הפסגה (כמו גם ההרים הגבוהים האחרים באיי פוקלנד - שגובהם עולה על 610 מטרים) הייתה מעוטרת קרחונים בעבר, וכיום יש בה קרקסים קרחוניים, שבבסיסיהם אגמים קרחוניים, וכן לרגלי הפסגה מצויות מורנות.

== תיירות ==

פסגת הר מריה, ממוקמת 5 קילומטרים מהעיר הסמוכה -פורט הווארד, ולכן היא יעד לטיולים בסמוך לעיר.

== לקריאה נוספת ==


<div class="mw-content-ltr">• Will Wagstaff, [https://books.google.co.il/books?id=0p5-DwAAQBAJ&pg=PA3&lpg=PA3&dq=%22Hornby+Mountains%22&source=bl&ots=7SAOrqRisw&sig=ACfU3U27ouZzmPEhX9DOpJWtaTfzrLcdQQ&hl=en&sa=X&ved=2ahUKEwjVq7Gm_qzsAhVSi1wKHVoVAD84FBDoATAJegQICBAC#v=onepage&q=%22Mount%20Maria%22&f=false Falkland Islands], P 129</div>

== קישורים חיצוניים ==
* [https://mapcarta.com/19199446 מפת אזור הר מריה]
* [https://peakery.com/mount-maria-falkland-islands/ הר מריה] באתר peakery (מרחקים לאתרים סמוכים)
* [https://www.mountain-forecast.com/peaks/Mount-Maria-2/forecasts/658 תחזית מזג אוויר עדכנית ארוכת טווח עבור הר מריה (לפי גבהים)]
* [https://www.mindat.org/feature-3426884.html הר מריה] באתר mindat

== הערות שוליים ==

מריה
Marvin & Chardonnay

Marvin & Chardonnay הוא סינגל שהוקלט על ידי הראפר האמריקאי ביג שון, מתוך אלבום הבכורה שלו, Finally Famous, בשיתוף הראפרים האמריקאים קניה וסט ורוסקו דאש . השיר יצא לאור ב-12 ביולי 2011, על ידי חברות התקליטים GOOD Music ודאף ג'אם, כסינגל השני מתוך האלבום.

== רקע וכתיבה ==
השיר נכתב על ידי ביג שון, קניה וסט, רוסקו דאש ופופ ונסל והופק על ידי ונסל, בשיתוף עם מייק דין. השיר נשלח לתחנות הרדיו האורבניות העכשוויות ב-12 ביולי 2011 ולרדיו הקצבי ב-26 ביולי 2011.<ref></ref> בפזמון השיר, רוסקו דאש מתייחס לזמר ה-R&B והסול מרווין גיי והיין הלבן שרדונה. השיר נקרא במקור "Marvin Gaye & Chardonnay".<ref></ref>

== וידאו קליפ ==
הווידאו קליפ הרשמי של השיר הוקרן לראשונה ב-7 בספטמבר 2011 ב-Vevo. הקליפ בוים על ידי הייפ ויליאמס . נכון לאוקטובר 2020, הוא עומד על כ-10 מיליון צפיות.

== הצלחה ==
השיר הופיע לראשונה במקום ה-88 במצעד הבילבורד הוט 100 של 5 באוגוסט 2011.<ref></ref> בשבוע של 8 באוקטובר 2011, הגיע השיר לשיאו במקום ה-32.<ref></ref> ב-23 בספטמבר 2014, העניק איגוד תעשיית ההקלטות האמריקאי את תואר הפלטינה לשיר, על מכירות של למעלה ממיליון עותקים בארצות הברית.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!ארצות הברית (RIAA)
|פלטינה
|1,000,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
!מקור
|-
! rowspan="2" |ארצות הברית
|12 ביולי 2011
|רדיו אורבני עכשווי
| rowspan="2" |GOOD • דאף ג'אם
|<ref></ref>
|-
|26 ביולי 2011
|רדיו קצבי
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי ביג שון
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים על אלכוהול
קטגוריה:שירים על מרווין גיי
קטגוריה:שירים על סמים
קטגוריה:וידאו קליפים שבוימו על ידי הייפ ויליאמס
קטגוריה:סינגלים בהוצאת GOOD Music
הר אדם (איי פוקלנד)

הר אדם (באנגלית: Mount Adam) או הר אינדפנסיה או הר בופור (בספרדית : Monte Independencia או Monte Beaufort) הוא הר באי פוקלנד המערבי שבאיי פוקלנד. 

ההר הוא חלק מרכס הרי היל קוב.

גובהו של הר אדם 700 מטרים מעל פני הים.

ההר הוא ההר הגבוה ביותר באי פוקלנד המערבי, והשני בגובהו באיים; ההר הגבוה באיי פולקנד הוא הר אוסבורן, שגובהו 705 מטרים מעל פני הים.

בפסגת ההר מצויים שרידי קרקסים קרחוניים - שרידים לקרחונים אשר כיסו בעבר את ההרים.

== לקריאה נוספת ==


<div class="mw-content-ltr">• Will Wagstaff, [https://books.google.co.il/books?id=0p5-DwAAQBAJ&pg=PA3&lpg=PA3&dq=%22Hornby+Mountains%22&source=bl&ots=7SAOrqRisw&sig=ACfU3U27ouZzmPEhX9DOpJWtaTfzrLcdQQ&hl=en&sa=X&ved=2ahUKEwjVq7Gm_qzsAhVSi1wKHVoVAD84FBDoATAJegQICBAC#v=onepage&q=%22Mount%20Adam%22&f=false Falkland Islands], P 129</div>

== קישורים חיצוניים ==

* [https://www.peakbagger.com/peak.aspx?pid=8809 הר אדם] באתר peakbagger
* [https://peakvisor.com/peak/mount-adam.html תרשים הנוף הנשקף מהר אדם] באתר peakvisor
* [https://peakery.com/mount-adam-falkland-islands/ הר אדם] באתר peakery (מרחקים לאתרים סמוכים)
* [https://mapcarta.com/19200076 מפת אזור הר אדם]
* [https://www.meteoblue.com/en/weather/current/mount-adam_falkland-islands_3427199 מזג אוויר נוכחי מעודכן בהר אדם]
** [https://www.meteoblue.com/en/weather/14-days/mount-adam_falkland-islands_3427199 תחזית מזג אוויר עדכנית ארוכת טווח עבור הר אדם]
** [https://www.meteoblue.com/en/weather/archive/yearcomparison/mount-adam_falkland-islands_3427199 סטטיסטיקות מזג אוויר ונתוני מזג אוויר היסטוריים עבור הר אדם]

== הערות שוליים ==

אדם
רמקול (סרט)

רמקול (ברוסית: Громкая связь) הוא סרט קומדיה רוסי משנת 2019 בהפקת חברת Kvartet I,<ref>[https://ria.ru/culture/20180525/1521373178.html «Квартет И» выпустит новый фильм в феврале 2019 года.] // רי"א נובוסטי, 25.05.2018</ref><ref>[https://www.gazeta.ru/culture/news/2018/05/25/n_11581003.shtml «Квартет И» объявил о съёмках нового фильма] // Газета.ру, 25.05.2018</ref><ref>[https://spbdnevnik.ru/news/2018-05-25/kvartet-i-snimaet-remeyk-italyanskogo-filma-idealnye-neznakomtsy «Квартет И» снимает ремейк итальянского фильма «Идеальные незнакомцы»] // Петербургский дневник, 28.05.2018</ref> המשמש כעיבוד מחודש של הסרט האיטלקי "זרים מושלמים".<ref>[https://www.film.ru/movies/gromkaya-svyaz-0 «Громкая связь» (2019)] // Film.ru</ref> הסרט הוקרן בבתי הקולנוע ב-14 בפברואר 2019. ב-17 בדצמבר 2020 יצא סרט המשך בשם "משוב", בכיכובם של גיבורי הסרט הראשון ובבימויו של נוז'ני.

== עלילה ==
בשיא הקיץ, שלושה חברים ותיקים (שניים מהם עם נשותיהם; החברה החדשה של השלישי, רווק זקן, למרבה הצער, חולה) יוצאים לסוף השבוע אל החבר הרביעי ואשתו, לבית הכפרי שלהם, בית ענק ונעים בפרברים. ארבעתם חברים כבר למעלה משלושים שנה. במהלך ארוחת הערב, בשיחת שולחן, הם מצהירים שהם יודעים הכל אחד על השני ובתגובה להקנטה המשותפת של הנשים, הם מצהירים בביטחון כי אין להם סודות מנשותיהם.

ואז המארחת, פסיכולוגית במקצועה, מזמינה את האורחים לשחק במשחק מצחיק במקום "הרוצח": יש להניח את הטלפונים הניידים על השולחן, לענות על כל השיחות ברמקול ולהקריא הודעות SMS שיתקבלו בקול. והקומדיה מתחילה להתפתח במהירות לדרמה שיש לה כל סיכוי להפוך לטרגדיה...

== שחקנים ודמויות ==
* אלכסנדר דמידוב - דמיטרי
* לאוניד באראץ - ואדים גריבקוב
* אנסטסיה אוקולובה - קטיה, אשתו של ואדים
* רוסטיסלב חאיט - בוריס
* אירינה גורבאצ'ובה - אלינה, אשתו של בוריס
* קאמיל לארין - לב, כירורג
* מריה מירונובה - יבה, פסיכולוגית, אשתו של לב
* ורוניקה קורניינקו - סוניה, בתם של לב ויבה

== ביקורת ==
הסרט זכה לביקורות ממוצעות ממבקרי הקולנוע. יקטרינה אלכסייבה מאינטרמדיה כתבה: “הסרט התגלה כדרמטי יותר ופחות אקסצנטרי ממה שניתן היה לצפות לאור העלילה, הרקע האיטלקי וההומור המסחרי של הרביעייה. ובזה, ככל הנראה, זכותו של הבמאי אלכסיי נוז'ני, שעבורו זוהי העבודה השלישית באורך מלא ומעין מבחן אחרי ההצלחה של "אני מרזה". הוא עבר את המבחן כמעט באופן מושלם ומיצב את עצמו כאחד היוצרים הטובים ביותר של הקומדיה החכמה המודרנית".<ref></ref>

== קישורים חיצוניים ==

* [https://www.kinoafisha.info/movies/8354695/ רמקול, 2019] באתר kinoafisha.info

== הערות שוליים ==

קטגוריה:סרטי קומדיה רוסיים
קטגוריה:סרטים ברוסית
קטגוריה:סרטי 2019
ג'ון גרונוסקי

ג'ון אוסטין גרונוסקי הבן (באנגלית: .John Austin Gronouski Jr; 26 באוקטובר 1919 – 7 בינואר 1996) היה פוליטיקאי ודיפלומט אמריקאי, שכיהן כמנהל הכללי של דואר ארצות הברית בשנים 1963–1965 ולאחר מכן ועד 1968 כשגריר ארצות הברית בפולין.
==ביוגרפיה==
ג'ון גרונוסקי נולד בדנבאר, ויסקונסין להורים ממוצא אירי ופולני, מרי (לבית ריילי) וג'ון אוסטין גרונוסקי האב. ב-1942 הוא סיים את לימודיו באוניברסיטת ויסקונסין–מדיסון. במלחמת העולם השנייה הוא התגייס לחילות האוויר של צבא ארצות הברית, שם הוא שירת כנווט והשתחרר באוקטובר 1945. בינואר 1948 נשא גרונוסקי לאישה האת מרי לואיז מץ. לזוג נולדו שתי בנות.

ב-1947 הוא סיים לימודי תואר שני באוניברסיטת ויסקונסין וב-1955 הוא סיים שם לימודי תואר דוקטור. ב-1952 הוא התמודד בבחירות לסנאט של ארצות הברית מול ג'וזף מקארתי, שניצח בבחירות. ב-1959 הצטרף גרונוסקי למחלקת ההכנסות של ויסקונסין ומונה כמנהל של ועדת סקר ההכנסות. ב-1960 מונה גרונוסקי כנציב המיסוי של מדינת ויסקונסין.

גרונוסקי היה מתומכיו של ג'ון פיצג'רלד קנדי במסע הבחירות שלו לנשיאות. ב-1963 הוא מונה כמנהל הכללי של דואר ארצות הברית, וכך היה לאמריקאי הראשון ממוצא פולני שכיהן כחבר בקבינט של ארצות הברית. כמנהל הכללי של הדואר הוא קידם את שיטת המיקוד בן חמש הספרות ופעל לשים קץ לאפליה הגזעית כנגד עובדי הדואר. לאחר עזיבתו את הקבינט ב-2 בנובמבר 1965 מינה אותו הנשיא לינדון ג'ונסון כשגריר ארצות הברית בפולין.

ב-1969, עם כניסתו לנשיאות של ריצ'רד ניקסון, היה גרונוסקי לדקאן המייסד של בית הספר ליחסי ציבור על שם לינדון ג'ונסון באוניברסיטת טקסס באוסטין. בתפקיד זה הוא שימש עד 1974. הוא היה חבר בוועדת אייזנהאואר לשידורי רדיו בינלאומיים ויושב ראש מועצת השידורים הבינלאומית בתקופת נשיאותו של ג'ימי קרטר. לאחר פרישתו חי גרונוסקי בגרין ביי, ויסקונסין.

ג'ון גרונוסקי נפטר בגרין ביי ב-7 בינואר 1996. הוא נטמן בבית הקברות הקתולי שבעיר.

==קישורים חיצוניים==

* 

==הערות שוליים==

קטגוריה:המנהלים הכלליים של דואר ארצות הברית
קטגוריה:חברי הקבינט של ארצות הברית בממשל ג'ון פ. קנדי
קטגוריה:חברי הקבינט של ארצות הברית בממשל לינדון ג'ונסון
קטגוריה:בעלי תואר דוקטור מאוניברסיטת ויסקונסין–מדיסון
קטגוריה:שגרירי ארצות הברית
קטגוריה:שגרירים בפולין
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:קצינים וחוגרים בחילות האוויר של צבא ארצות הברית
קטגוריה:אמריקאים ממוצא אירי
קטגוריה:אמריקאים ממוצא פולני
קטגוריה:נוצרים רומים-קתולים אמריקאים
קטגוריה:אמריקאים שנולדו ב-1919
קטגוריה:אמריקאים שנפטרו ב-1996
כרטיס ליל כל הקדושים

כרטיס של ליל כל הקדושים מ[[שנות ה-20 של המאה העשרים, המציג אישה לבושה כמכשפה עם ג'ק-או-לנטרן, בו כתוב "ברכות ליל כל הקדושים"]]
כרטיס ליל כל הקדושים (באנגלית: Halloween card) הוא כרטיס ברכה המשויך לחג העממי ליל כל הקדושים. מקורם של כרטיסי ליל כל הקדושים הוא משנות ה-90 של המאה ה-19 בארצות הברית, בעוד שיא הפופולריות שלהם נראתה בתחילת המאה העשרים.

עד בואו של הטלפון הנייח, לכרטיסי ליל הקדושים היה שימוש דומה כמו של כרטיסי חג המולד וכרטיסי יום הולדת. כיום, כרטיסים רבים מוענקים ונמכרים בתור מזכרות.

== היסטוריה ==
גזעניות של ילדים שחורים.]]
ההתייחסות הראשונים לכרטיס ליל כל הקדושים הופיעה בכרך הרביעי של מגזין הבית והאמנות של "אינגאל", שפורסם בשנת 1891. הכרטיס הופיע במאמר "Domestic Helps for the Home", מאת לורה ויליס לתרופ. כרטיסי ליל כל הקדושים הראשונים הציגו בתוכם נושאים הקשורים לחג, בדומה לגלויות של חג הפסחא וכרטיסי חג המולד. בערך משנת 1900 עד 1915, היה בארצות הברית סחר רב בכרטיסי ליל הקדושים; סחר שכונה כ"שיגעון הכרטיסים". עד שנת 1909 ייצרה חברת המזכרות של ניו יורק 12 עיצובים של כרטיסי ליל כל הקדושים.

הפופולריות של כרטיסי ליל כל הקדושים הצטלבה עם זו של כרטיסי חג המולד, עד שנת 1930 לערך. בשנה זו, הטלפונים היו מצויים בבתים רבים והדבר היווה תחליף לכרטיסים השונים. כרטיסי דואר בנושא ליל כל הקדושים נמכרו בסניפי דואר ויוצרו על ידי מדפסות פרטיות בחנויות כלליות. הסחר בכרטיסים באותה העת היה נפוץ בעיקר בקרב נשים ממעמד הביניים.

== עיצובים ומחלוקות ==
מתוך למעלה מ-3,000 הכרטיסים שהופצו בארצות הברית בתקופה זו, רבים מהם הציגו ציורים של מכשפות, דלועים וגובלינים עם כיתובים שונים בהם יש אזכור לחג עצמו. חלק נוסף מתוכם הציג ניבויי עתידות, משפטים רומנטיים ומשפטי חיזור שונים. בנוסף לכך, הודפסו כרטיסים על גבי חומרים שונים.

בין היתר, הופצו כרטיסי ליל הקדושים שהציגו בתוכם תמונות גזעניות. הדבר עורר מחלוקת היות שהוצגו בחלקם תמונות של ילדים שחורים.

==קישורים חיצוניים==

== הערות שוליים ==

קטגוריה:ברכות ואיחולים
קטגוריה:ליל כל הקדושים